AIŠKINAMASIS RAŠTAS

Dėl pritarimo bendradarbiavimo sutarčiai

1. **Parengto tarybos sprendimo projekto tikslai ir uždaviniai:**

Sprendimo projekto tikslas – pritarti, kad Molėtų rajono savivaldybė (toliau - Savivaldybė) pasirašytų bendradarbiavimo sutartį su akcine bendrove Lietuvos automobilių kelių direkcija (toliau - Kelių direkcija) dėl projekto „Valstybinės reikšmės krašto kelio Nr. 114 Molėtai–Kaltanėnai–Ignalina ruožų nuo 0,00 iki 1,32 km ir nuo 1,44 iki 2,79 km paprastasis remontas, suremontuojant taką“ įgyvendinimo.

Kelių direkcija informavo Savivaldybę, kad neprieštarauja jog pėsčiųjų takas nuo Molėtų miesto iki sodų bendrijos „Pavasaris“ palei kelią Molėtai–Kaltanėnai–Ignalina būtų remontuojamas Savivaldybės biudžeto lėšomis. Kadangi valstybinės reikšmės krašto kelio Nr. 114, o tuo pačiu ir pėsčiųjų tako valdytojas yra Kelių direkcija, projekto įgyvendinimui būtina bendradarbiavimo sutartis, kurioje numatyti šalių įsipareigojimai, finansavimo sąlygos ir kt.

1. **Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

1. **Laukiami rezultatai:**

Pasirašius bendradarbiavimo sutartį su Kelių direkcija, Savivaldybei bus suteiktas įgaliojimas Statytojo funkcijoms vykdyti projekto įgyvendinimui reikalinga apimtimi.

**4**. **Lėšų poreikis ir jų šaltiniai:**

Bendradarbiavimo sutartyje nurodytoms inžinerinėms paslaugos (projektavo paslaugos, kadastriniai matavimai ir kt.) ir tako 2,67 km remonto darbams planuojamas orientacinis lėšų apie 480600 eurų.

**5. Kiti sprendimui priimti reikalingi pagrindimai, skaičiavimai ar paaiškinimai.**

Sprendimo priėmimui pateiktas pakankamas pagrindimas ir paaiškinimas.